Ukraina Tış İşler Nazirligi, Şrederniñ Ukraina elçisini aqaretlegenine cevap berdi
Ukraina Tış İşler Nazirligi başınıñ müavini Vasıl Bondar, Almaniyanıñ sabıq kantsleri Gerhard Şrederniñ Ukraina elçisi Andriy Melnikniñ aqaretlegenine cevap berdi.
"Almaniyanıñ sabıq kantsleri içün bu pek alçaqçasınadır, amma, kimnen dost olsañ, ondan ögrenirsiñ. Şrederniñ bu tefsiri - Avropada Rusiyeniñ başqa tarafdarları içün bir ihtardır: Rusiye aqçasına qoşulmañız", - yazdı Bondar.
Almaniyanıñ sabıq kantsleri, "Rosneft" şirketiniñ müdirler şurasınıñ reisi Gerhard Şreder (Gerhard Schroeder ), dünya burhanı vaqtında Rusiyege qarşı sanktsiyalar manasız dep saya ve Ukraina elçisi Andrey Melnikniñ fikri "kimsege meraqlı degil" dep qoştı.
Gerhard Şreder "Gazprom" rusiye şirketinde çalışa, o "Şimaliy aqı,-2"niñ müdirler şurasınıñ başı ola, 2017 senede onı ğarbiy sanktsiyalar altında olğan "Rosneft"niñ müdirler şırasınıñ reisi olaraq da tayin ettiler.